
Tagalog 


Tagalog on yksi tärkeimmistä Filippiineillä puhutuista 
kielistä. Se kuuluu austronesialaisten kielten haaraan 
länsi-malaiji-polynesialaiset kielet, eli se on sukua 
muun muassa indonesian ja malaijin kielille, ja sen 
standardisoitu muoto filipino on yksi Filippiinien 
kahdesta virallisesta kielestä. Sen tärkein puhuma-alue 
on Luzonin saari. Vuoden 2000 väestönlaskennassa 
21 485 927 filippiiniläistä ilmoitti sen äidinkielekseen, 
mikä on lähes kolmasosa valtion väestöstä. Yli puolet 
filippiiniläisistä kuitenkin osaa sitä jossain määrin. 
Tagalog on myös Yhdysvaltain kuudenneksi puhutuin 
kieli siirtolaisuuden seurauksena. 

Tagalog 

Oma nimi 

tagalog 

Tiedot 

Alue 

Keski- ja Etelä-Luzon 

Virallinen 

kieli 

Filippiinit 

Puhujia 

90 miljoonaa 

Kirjaimisto 

latinalainen kirjaimisto 

Kielenhuolto Komisyon sa VVikang Filipino 

Kielitieteellinen luokitus 

Kielikunta 

austronesialaiset kielet 

Kieliryhmä 

malaijilais-polynesialaiset kielet 
keskifilippiiniläiset kielet 

Kielikoodit 

ISO 639-1 

tl 

ISO 639-2 

tgi 

ISO 639-3 

tgl (http://www-01.sil.org/iso639-3/ 


documentation.asp?id=tgl) 


Ohje 


Historia 


Sana tagalog tulee muodosta tagä-Uog, joka taas tulee etuliitteen tagä- 'jonkin paikan asukas' (vrt. suomen - 
lainen ) ja sanan Uog 'joki' yhdistelmästä; sen alkuperäinen merkitys on 'joenvarren asukas'. Tagälogin 
historian tuntemusta rajoittaa se, että kielestä ei ole kirjoitettuja lähteitä ennen espanjalaisten saapumista 
1500-luvulla. Kielitieteellisten metodien perusteella on kuitenkin arvioitu, että kieli ja sen lähisukulaiset 
ovat lähtöisin Mindanaon saariryhmän koillisosasta tai itäiseltä Visayasilta. 

Ensimmäinen tagalogilla kirjoitettu kirja on Doctrina Cristiana (Kristillinen oppi) vuodelta 1593. Se 
kirjoitettiin espanjaksi ja kahdella tagalogin transkriptiolla: toinen Babayin-kirjaimistolla (ks. alla) ja toinen 
latinalaisilla kirjaimilla. 







Kielen historian aikana se on saanut vaikutteita varsinkin espanjasta, min-kiinasta (Fujianin kiina), 
englannista, malaijista ja Pohjois-Filippiineillä puhutuista sukulaiskielistään. 


Äänteet 


Tagalogissa on 21 foneemia: 16 konsonanttia ja viisi vokaalia. Tavurakenne on suhteellisen yksinkertainen. 
Jokaisessa tavussa on vähintään yksi konsonantti ja yksi vokaali. 

Vokaalit 

Ennen espanjalaisten tuloa tagalogissa oli kolme vokaalia: /a/, lii ja /u/. Espanjasta lainattujen sanojen 
mukana kieleen tuli myös vokaalit /£/ ja loi. Neljä tärkeää diftongia ovat /ai/, /oi/, /aö/ ja /iu/. 

Konsonantit 

Alla on taulukko tagalogin konsonanteista. Äng-äänne (velaarinen nasaali) voi esiintyä kaikissa asemissa, 
myös sananalkuisena, toisin kuin useimmissa eurooppalaisissa kielissä mukaan lukien suomi. 



bilabiaalinen 

dentaalinen / 
alveolaarinen 

palataalinen 

velaarinen 

globaalinen 

klusiilit 

soinniton 

/p/ 

Iti 


Iki 

-/?/ 

soinnillinen 

Ib/ 

Idi 


/g/ 


affrikaatat 

soinniton 



(ts, tiy) /tj/ 



soinnillinen 



(diy) M 3 / 



frikatiivit 


Isl 

(siy) /J7 


/h/ 

nasaalit 

Imi 

/n/ 


ng/q/ 


lateraali 


l\l 




tremulantti 


Iti 




puolivokaalit 

I\nI 


y/j/ 




Paino 

Sanapaino on tagalogissa foneeminen. Pääpaino esiintyy joko sanan viimeisellä tai toiseksi viimeisellä 
tavulla. Pää- ja sivupaino pidentää kyseisen tavun vokaalin, paitsi sanan viimeisellä tavulla. 

Fonologia 

■ lal suppenee hieman painottomassa asemassa ([e]) 

■ l\l höllenee painottomassa tavussa ([i] kuten englannin sanassa bit ) 

■ lul höllenee painottomassa tavussa ([u] kuten englannin sanassa book) 

■ /i/:n reaalistuma sanan lopussa saattaa vaihdella huomattavasti: [i ~ i ~ e] 






■ lei saatetaan lausua kuten /i/ja/o/ kuten /u/; kuten mainittu, nämä foneemit ovat 
vierasperäisiä, eivätkä siten täysin vakaita 

■ /ai/ saatetaan lausua sanan alussa tai keskellä [e ~ e ~ i]; /au/ samassa asemassa [o ~ o] 

■ Iki lausutaan usein vokaalien välissä [x] (kuten saksan sanassa Bach ) 

■ /r/ ja Idi saattavat vaihdella vapaasti keskenään, jolloin ne ovat saman foneemin allofoneja. 

■ sananloppuinen glottaaliklusiili /?/ saattaa jäädä pois, jos sana ei päätä lausetta 


Kirjoitus 


Babayin 

Ennen kuin espanjalaisten siirtomaavallan myötä siirryttiin latinalaisiin aakkosiin, käytettiin suhteellisen 
laajasti Babayin-abugidaa (kirjoitusjärjestelmää, jossa yksi merkki ilmaisee konsonanttia ja sen yhteydessä 
oleva vokaali ilmaistaan tarkemerkillä), joka kuuluu ns. brahmilaisiin kirjoitusjärjestelmiin, eli se polveutuu 
alkuaan Devanagari-kirjoituksesta, jota alun perin käytettiin sanskritin kirjoittamiseen. Sen edeltäjät ovat 
ilmeisesti kulkeutuneet Filippiineille Jaavan ja Sulawesin kautta, sillä näillä saarilla on käytetty 
samankaltaisia järjestelmiä. 


Latinalainen aakkosto 

1900-luvun alkupuolelle tagalogia kirjoitettiin monilla eri espanjan ortografiaan pohjautuvilla järjestelmillä. 
Kun tagalogista tuli kansallinen kieli vuonna 1937, kieliopintutkija Lope K. Santos esitti kahdenkymmenen 
kirjaimen aakkoston nimeltä balarilä (ABKDEGHILMNNgOPRSTUW Y). 

Aakkostoa on sittemmin muokattu, ja uusimman, vuonna 1987 tehdyn uudistuksen seurauksena tagalogia 
kirjoitetaan seuraavilla 28 kirjaimella: ABCDEFGHIJKLMNNNgOPQRSTUVWXYZ 

Tarkemerkit 

Tarkemerkkejä ei normaalissa kirjoituksessa merkitä. Niitä kuitenkin käytetään sana- ja oppikirjoissa 
tarkentamaan ääntämystä. 

Tarkemerkkejä on kolmenlaisia: 

Akuutti aksentti eli pahilis 

Ilmaisee, että kyseinen tavu on painollinen; jätetään pois toiseksi viimeiseltä tavulta, vaikka 
se olisi painollinen. Esimerkiksi talagä [tala'ga] 

Graavi aksentti eli paiwä 

Sijoitetaan vain viimeiselle tavulle. Ilmaisee, että sana loppuu glottaaliklusiiliin, ja paino on 
toiseksi viimeisellä tavulla. Esimerkiksi mabufi [ma'buti?] 

Sirkumfleksiaksentti eli pakupyä 


Sijoitetaan vain viimeiselle tavulle. Ilmaisee, että sana loppuu glottaaliklusiiliin, ja paino on 
viimeisellä tavulla. Esimerkiksi sampu [sam'pu?] 





ng ja mga 


Genetiivin tunnus ng ja monikon tunnus mga ovat lyhenteitä ja lausutaan nang [narj] ja mangä [meTjaj. 

Aiheesta muualla 

■ Tagalog Lang (http://tagaloglang.com/) 

■ Tagalog Sanakirja (http://www.depinisyon.com/) 

■ Tagalog Fraasisanakirja (http://wikitravel.org/en/Filipino_phrasebook) 

■ Tagalog Translation (http://www.tagalogtranslate.com/) 

Austronesialaiset kielet 

abadi | abung | adonara | alune | anuta | atseh | ’auhelawa | badui | bali | belait | bugi | burn | cebuano | chuuk 
etelämarquesas | fidzi | gao | havaiji | hiligaino | iloko | indonesia | jaava | japi | karoliini | kiribati | madura 
malagassi | malaiji | maori | minangkabau | mokerang | nauru | palau | pingela p | pohjoismarquesas | rapanui 
samoa | sunda | tagalog | tahiti | taroko | tetum | tikopia | timor | tonga | tsamorro | tuvalu | wanukaka | watubela 


Noudettu kohteesta "https://fi.wikipedia.Org/w/index. php?title=Tagalog&oldid=17509621” 


Sivua on viimeksi muutettu 16. elokuuta 2018 kello 19.18. 

Teksti on saatavilla Creative Commons Attribution/Share-Alike -lisenssillä; lisäehtoja voi sisältyä. Katso käyttöehdot. 
Wikipedia® on Wikimedia Foundationin rekisteröimä tavaramerkki. 

Ongelma artikkelissa? 







